Botne prestegjeld

Botne prestegjeld var et prestegjeld tilhørende Nord-Jarlsberg prosti i Tunsberg bispedømme i Den norske kirke. Det omfattet Botne kommune i Vestfold fylke, og hovedkirken var Botne kirke.

Historikk 

Botnar sókn (norrønt) har sin opprinnelse fra kristningen av landet. Botne prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Botne prestegjeld dannet grunnlaget for Botne formannskapsdistrikt opprettet i 1837.

Ved kgl. res. 22.07.1865 ble Holmestrand sogn utskilt fra Botne som eget Holmestrand prestegjeld.

Botne og Holmestrand prestegjeld ble slått sammen igjen til nye Botne prestegjeld 1. januar 1975.

Inndeling 1992: Holmestrand, Botne og Hillestad.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Botne prestegjeld og dets sogn er nå en del av Holmestrand kirkelige fellesråd underlagt Nord-Jarlsberg prosti.

Referanser

Holmestrands historie
Prestegjeld i Tunsberg bispedømme
Prestegjeld i Vestfold